ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1990 σχετικά με τις αιτήσεις επιστροφής των δασμών αντιντάμπινγκ που έχουν εισπραχθεί για ( 91/165/ΕΟΚ ) ορισμένες εισαγωγές μονομερούς οξικού βινυλίου καταγωγής Ηνωμένων Πολιτειών Αμερικής ( Quantum Chemical Corporation ) ( Τα κείμενα στην αγγλική και ολλανδική γλώσσα είναι τα μόνα αυθεντικά ) ( 91/165/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας ( 1 ), και ιδίως το άρθρο 16,

Εκτιμώντας ότι :

Α . ΔΙΑΔΙΚΑΣΙΑ

( 1 ) Με τον κανονισμό ( ΕΟΚ ) αριθ . 2357/87 ( 2 ), το Συμβούλιο τροποποίησε τον κανονισμό ( ΕΟΚ ) αριθ . 1282/81 ( 3 ) για την επιβολή οριστικού δασμού αντιντάμπινγκ στις εισαγωγές μονομερούς οξικού βινυλίου καταγωγής Ηνωμένων Πολιτειών Αμερικής . Το ποσοστό του δασμού αντιντάμπινγκ καθορίστηκε σε 5,9 % για την αμερικανική εταιρεία US Industrial Chemicals Co ., που εν συνεχεία έγινε "Quantum Chemical Corporation", στην οποία επιβλήθηκε δασμός 5,9 % βάσει του κανονισμού ( ΕΟΚ ) αριθ . 2166/89 ( 4 ).

( 2 ) Με τον κανονισμό ( ΕΟΚ ) αριθ . 490/90 ( 5 ), το Συμβούλιο ακύρωσε τον κανονισμό ( ΕΟΚ ) αριθ . 2357/87 και περάτωσε τη διαδικασία αντιντάμπινγκ όσον αφορά τις εισαγωγές μονομερούς οξικού βινυλίου καταγωγής Ηνωμένων Πολιτειών Αμερικής . Από αυτό προκύπτει ότι, από τις 2 Μαρτίου 1990, δεν εφαρμόζεται κανένας δασμός αντιντάμπινγκ σ' αυτές τις εισαγωγές .

( 3 ) Με την απόφαση 90/461/ΕΟΚ ( 6 ), στην οποία περιλαμβάνεται η γενική έκθεση των γεγονότων, της διαδικασίας και της επιχειρηματολογίας της αιτούσας εταιρείας, η Επιτροπή χορήγησε στην εταιρεία Quantum Chemical Europe BV, Bavel, Κάτω Χώρες ( που στο εξής θα καλείται Quantum ), μερική επιστροφή των δασμών αντιντάμπινγκ που καταβλήθηκαν για την εισαγωγή, κατά την περίοδο Μαΐου 1988-Μαρτίου 1989, του μονομερούς οξικού βινυλίου που παράγεται και εξάγεται από την εταιρεία Quantum Chemical Corporation . Η εν λόγω απόφαση ανέφερε ότι οι αιτήσεις που υπέβαλε η αιτούσα εταιρεία για την περίοδο από την 1η Απριλίου 1989 έως την 1η Απριλίου 1990, ημερομηνία κατά την οποία έληξε η ισχύς του δασμού αντιντάμπινγκ, θα αποτελούσαν αντικείμενο, μεταγενέστερης απόφασης .

( 4 ) Η εταιρεία Quantum, που πραγματοποίησε εισαγωγές στις Κάτω Χώρες και στο Ηνωμένο Βασίλειο, υπέβαλε γι' αυτήν τη δεύτερη περίοδο αιτήσεις για την επιστροφή ποσών συνολικού ύψους (. . .) ολλανδικών φλορινίων και (. . .) λιρών Αγγλίας ( 7 ).

( 5 ) Μετά από επαλήθευση των αποδεικτικών στοιχείων που υποβλήθηκαν, η αιτούσα εταιρεία ενημερώθηκε σχετικά με τα αποτελέσματα της εξέτασης και είχε την ευκαιρία να υποβάλει τις παρατηρήσεις της .

( 6 ) Εξάλλου, στην πρώτη απόφαση διαπιστώθηκε πραγματικό λάθος όσον αφορά τα ποσά που πρέπει να επιστραφούν και που αναφέρονταν στα κοινοποιημένα κείμενα στην αγγλική και ολλανδική γλώσσα . Η αιτούσα εταιρεία ενημερώθηκε σχετικά με το ότι αυτό το λάθος θα διορθωθεί στην παρούσα απόφαση .

( 7 ) Σύμφωνα με το άρθρο 16 παράγραφος 2 του κανονισμού ( ΕΟΚ ) αριθ . 2423/88, η Επιτροπή ενημέρωσε τα κράτη μέλη σχετικά με τη γνώμη της για την αποδοχή και το βάσιμο των αιτήσεων . Κανένα κράτος μέλος δεν προέβαλε αντίρρηση .

Β . ΠΑΡΑΔΕΚΤΟ ΤΩΝ ΑΙΤΗΣΕΩΝ

( 8 ) Οι αιτήσεις κρίνονται παραδεκτές εφόσον υποβλήθηκαν σύμφωνα με την κοινοτική νομοθεσία αντιντάμπινγκ, ιδίως όσον αφορά τις προθεσμίες .

Γ . ΕΞΕΤΑΣΗ ΤΟΥ ΒΑΣΙΜΟΥ ΤΩΝ ΑΙΤΗΣΕΩΝ

( 9 ) Οι αιτήσεις όσον αφορά τους δασμούς που έχουν καταβληθεί για τις εισαγωγές μονομερούς οξικού βινυλίου που πραγματοποιήθηκαν από τον Απρίλιο 1989 έως την 1η Μαρτίου 1990 φαίνονται βάσιμες . Το πραγματικό περιθώριο του ντάμπινγκ, που υπολογίσθηκε, όπως και για την προηγούμενη απόφαση, σύμφωνα με την ίδια μέθοδο με εκείνη που είχε χρησιμοποιηθεί κατά τη διάρκεια της αρχικής έρευνας, αποδείχθηκε ανύπαρκτο . Υπό αυτές τις συνθήκες, πρέπει να ικανοποιηθούν οι αιτήσεις που υπέβαλε η εταιρεία Quantum Chemical Europe BV για την επιστροφή των δασμών αντιντάμπινγκ που καταβλήθηκαν για τις εισαγωγές στην Κοινότητα μονομερούς οξικού βινυλίου καταγωγής Ηνωμένων Πολιτειών Αμερικής, και τις οποίες πραγματοποίησε αυτή η εταιρεία από τον Απρίλιο 1989 έως την 1η Μαρτίου 1990 .

Δ . ΠΟΣΑ ΠΟΥ ΘΑ ΕΠΙΣΤΡΑΦΟΥΝ

( 10 ) Για τους λόγους που αναφέρονται ανωτέρω, η αιτούσα εταιρεία έχει δικαίωμα στην επιστροφή (. . .) ολλανδικών φλορινίων και (. . .) αγγλικών λιρών .

( 11 ) Εξάλλου, πρέπει να γίνει διόρθωση όσον αφορά την κοινοποιημένη απόφαση 90/461/ΕΟΚ της 6ης Αυγούστου 1990 . Τα ποσά που αναφέρονται στις κοινοποιημένες δημοσιεύσεις δεν συμφωνούν με τα ποσά που αναφέρονται στην αιτούσα εταιρεία πριν από τη λήψη της απόφασης και εμφανίζονται στην αρχική απόφαση που μεταφράστηκε εν συνεχεία .

Τα ποσά που θα επιστραφούν στο πλαίσιο των δασμών αντιντάμπινγκ που έχουν καταβληθεί για την περίοδο Μαρτίου 1988-Μαρτίου 1989 ανέρχονται στην πραγματικότητα σε (. . .) ολλανδικά φλορίνια και σε (. . .) αγγλικές λίρες, αντί των (. . .) ολλανδικών φλορινίων και (. . .) αγγλικών λιρών που αναφέρονται στην απόφαση 90/461/ΕΟΚ όπως δημοσιεύθηκε . Συνεπώς, πρέπει να διορθωθεί η απόφαση 90/461/ΕΟΚ . Συνάγεται ότι πρέπει να επιστραφούν ακόμα από τις ολλανδικές αρχές στην αιτούσα εταιρεία, βάσει της απόφασης 90/461/ΕΟΚ, (. . .) ολλανδικά φλορίνια. Εξάλλου, χορηγήθηκαν (. . .) αγγλικές λίρες επιπλέον με την ίδια απόφαση όπως δημοσιεύθηκε . Η Επιτροπή ενημερώθηκε από τις βρετανικές αρχές σχετικά με το ότι αυτή η απόφαση εκτελέστηκε μόνο όσον αφορά (. . .) αγγλικές λίρες και, επομένως, δεν υπάρχει ανάγκη να γίνει ανάκτηση αυτών των ποσών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1

Γίνονται αποδεκτές οι αιτήσεις επιστροφής των δασμών αντιντάμπινγκ που υπέβαλε η εταιρεία Quantum Chemical Europe BV, Bavel για την περίοδο από τον Απρίλιο 1989 έως την 1η Μαρτίου 1990 για τα ποσά των (. . .) ολλανδικών φλορινίων και (. . .) αγγλικών λιρών . Άρθρο 2

Διορθώνονται τα ποσά των (. . .) ολλανδικών φλορινίων και (. . .) αγγλικών λιρών που αναφέρονται στην παράγραφο 11 και στο άρθρο 2 της απόφασης 90/461/ΕΟΚ της Επιτροπής της 6ης Αυγούστου 1990 στα δημοσιευμένα κείμενα στην αγγλική και ολλανδική γλώσσα, και τροποποιούνται ως εξής : (. . .) ολλανδικά φλορίνια και (. . .) αγγλικές λίρες . Άρθρο 3

Το ποσό των (. . .) ολλανδικών φλορινίων επιστρέφεται από τις αρχές του Βασιλείου των Κάτω Χωρών και το ποσόν των (. . .) αγγλικών λιρών επιστρέφεται από τις αρχές του Ηνωμένου Βασιλείου . Άρθρο 4

Η παρούσα απόφαση απευθύνεται στο Βασίλειο των Κάτω Χωρών, στο Ηνωμένο Βασίλειο και στην εταιρεία Quantum Chemical Europe BV, Bavel, Κάτω Χώρες . Βρυξέλλες, 20 Δεκεμβρίου 1990 . Για την Επιτροπή

Frans ANDRIESSEN

Αντιπρόεδρος ( 1 ) ΕΕ αριθ . L 209 της 2 . 8 . 1988, σ . 1 . ( 2 ) ΕΕ αριθ . L 213 της 4 . 8 . 1987, σ . 32 . ( 3 ) ΕΕ αριθ . L 129 της 15 . 5 . 1981, σ . 1 . ( 4 ) ΕΕ αριθ . L 208 της 20 . 7 . 1989, σ . 2 . ( 5 ) ΕΕ αριθ . L 53 της 1 . 3. 1990, σ . 1 . ( 6 ) ΕΕ αριθ . L 240 της 3 . 9 . 1990, σ . 21 . ( 7 ) Στο κείμενο της παρούσας απόφασης που προορίζεται για δημοσίευση, παραλείφθηκαν ορισμένα στοιχεία, σύμφωνα με τις διατάξεις που αφορούν τη μη κοινοποίηση επιχειρηματικών απορρήτων, βάσει του άρθρου 8 του κανονισμού ( ΕΟΚ ) αριθ . 2423/88 .